ગાંધીનગર શહેર આસપાસના વિસ્તારોમાં ધમધમતી બાંધકામ સાઇટો ઉપર છેલ્લા એક અઠવાડિયાથી મચ્છરોનો ઉપદ્રવ વકરી રહ્યો છે. ખાબોચિયામાં ભરાઇ રહેતા પાણીમાં ઓઇલ અને દવાનો છંટકાવ કરવા માટે બિલ્ડરો અને સોસાયટીના ચેરમેન-સેક્રેટરીને લેખિતમાં જાણ કરવામાં આવી છે. આ ઉપરાંત એવી તાકિદ કરવામાં આવી છે કે આગામી સમયમાં તપાસ હાથ ધરાય ત્યારે મચ્છરોના પોરા મળી આવશે તો કાનૂની કાર્યવાહી હાથ ધરવામાં આવશે.